סוטאוונטו

סוטאוונטו (בפורטוגזית: "נגד כיוון הרוח") הוא שמה של קבוצת איים בדרום איי כף ורדה. בקבוצת האיים ארבעה איים עיקריים: האיים בראווה, פוגו וסנטיאגו - איים געשיים וסלעיים. באיים אלה מתגוררים מרבית תושבי כף ורדה. האי סנטיאגו הוא הגדול באיים ובו למעלה ממחצית תושבי כף ורדה. אי זה מהווה את עיקר השטחים החקלאיים שבמדינה. האי מאיו - אי שטוח ומדברי, שעיקר כלכלתו מתבססת על מכרות מלח. בכך אי זה דומה לאיים סאל ובואה ויסטה שבקבוצת איי בארלאוונטו. בקבוצת איי סוטאוונטו מצויים האיונים אילהאו גרנדה ואילהאו דה קימה, אילהאו ספאדו, אילהו דו קיי ואילהו לואי קרניירו המהווים יחד את קבוצת איי אילהאו סקוס. האיון אילהאו דה סנטה מאריה מצוי סמוך לאי סנטיאגו. קישורים חיצוניים סוטאוונטו, באתר אנציקלופדיה בריטניקה (באנגלית)